google/wiki40b huggingface dataset:
Have a Cigar

Konsertfremføringer

Sangen ble spilt under Pink Floyds turneer i 1975 og 1977. Under fremføringene i 1975 og 1977 sang Roger Waters hovedvokal, og David Gilmour bidro som støttevokalist. Roy Harper var med på en fremføring av sangen, nemlig under bandets konsert på Knebworth-festivalen i 1975. 
Det finnes ingen offisielt utgitte konsertopptak av sangen.
Amtsskolen på Apalset

Amtsskolen på Apalset (Amtsskulen på Apalset) var den første amtsskolen i Sogn og Fjordane, etablert i på gården Apalset vest for Vereide i Gloppen kommune i 1876.
Skolens lokalisering ble avgjort etter at bonde Gullbrand Hjelmeset tilbød husrom, lys og fyringsved på gården sin på Apalset. De andre kandidatene til plassering av skolen var Eid, Stryn og Kinn, men økonomiske hensyn ble vektlagt. I Gloppen hadde Jakob Hjelmeset etablert den første friskolen for bondegutter etter folkehøgskole-idèen året før, i 1875. Amtsskolene kom som en kristen konservativ motvekt mot de mer radikale folkehøgskolene og friskolene som ble etablerte fra midten av 1800-tallet. De første styrerne av skolene var vanligvis prester. I Gloppen var presten Oskar Schøtt Revers den første styrer.
Kommunen bidro med tilskudd til drift av skolen. Lærer Elias Melvær innførte nynorsk ved amtsskolen gjennom gratisundervisning i fritida i 1883–1884. Amtsskolen var da flyttet til prestegården på Vereide. Motstandere av nynorsk, med den konservative ordføraren Ole Josefson Hestenes i sentral posisjon arbeidet for å få Melvær avsatt. De klarte ikke å avsette læreren, men stoppet i stedet kommunens tilskudd til drift.
Amtsskolen måtte dermed flytte fra kommunen, og ble etablert i Innvik (i nåværende Stryn kommune) i 1886. I 1900 flyttet skolen til Nordfjordeid, og ble forløperen til Fjordane Folkehøgskole.
Horta (mytologi)

Horta er i etruskisk mytologi en antatt gudinne for jordbruket. Det er antatt at personnavnet Hurtate er basert på rotnavnet *Hurta som tilfeldigvis ligner på det latinske ordet hortus, for hage. Av den grunn er det de som avviser at dette er en historisk guddom, men er isteden et stedsnavn, den etruskiske byen Horta eller Hortanum (i dag kalt Orte) som ligger på høyresiden av Tiber hvor elven Nar renner inn, ikke langt fra innsjøen Vadimon. Andre hevder at Hurtate er guddommens opprinnelige navn, og at Horta er en senere latinsk overdragelse.
Foruten navnet og antagelsene som er trukket av det er det svært lite som kjennes til om Horta/Hurtate, og likeledes er ingenting igjen av hennes by hvor det eventuelt var et kultsted for henne.
I henhold til den greske forfatteren Plutark (45–120) som tilbrakte en del tid i Roma ble hennes tempel alltid holdt åpent. Han gir en kuriøs forklaring for dette ved å påstå at hennes navn kommer fra hortari, «å oppmuntre», og at hun er den gudinne som «leder menn til det gode». Denne feilslutningen kan ha sin forklaring at han forveksler Horta med noe annet, eksempelvis Hersilia, senere guddommeliggjort som Hora, hustru av Quirinus, en av romernes tidligste guder, og Horas tempel skal ha ligget et sted på Quirinalhøyden i Roma
Brunt vårfly

Utseende

Et middelsstort (vingespenn 32 – 38 mm), kraftig, rødbrunt nattfly. Hannen har smalt fjærformede antenner. Forvingen er rødbrun med lysgrå nyre- og ringmerker. Ytre mellomlinje er mørk og tannet, bølgelinjen lys og smal. Bakvingen er gråhvit med silkeglans.

Levevis

Arten lever i skog. Larvene lever på ulike trær, busker og urter. De voksne sommerfuglene flyr tidlig på våren. De to norske funnene har vært i april – mai.

Utbredelse

Den er utbredt fra Nord- og Mellom-Europa i et belte østover til Japan. I Norge er den bare funnet to ganger, i Sunndal i Møre og Romsdal i 1988 og i Kristiansand i 2000. Den er oppført som Nær truet (NT) i den norske rødlisten fra 2006.
Neoamphion

Utseende

Middelsstore, avlange, gråbrunaktige trebukker. Antennene er ganske lange, hos hannene tydelig lengre enn kroppen. Pronotum er noe smalere enn de jevnbrede dekkvingene, omtrent sylindrisk. Dekkvingene ender i en spiss.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Slekten er utbredt i Sør-Amerika (Colombia, Peru og Bolivia).
Ramberg (Nøtterøy)

Ramberg er en ås ved vannkanten lengst nordvest på Nøtterøy i Færder kommune. Den har en høyde på omtrent 45 meter over havet.
Vest for Ramberg ligger Ramdal og i sør ligger Bjørneglova. Litt lenger sør ligger Rambergåsen.
Åsen het opprinnelig Rafnabjargir, som kommer av fuglenavnet ravn.
FLK «Thorshøvdi»

Hvalkokeri

Med «Thorshøvdi» var den norske hvalfangstflåten ferdig gjenreist etter krigen, der flere av de ti norske kokeriene var gått tapt. «Thorshøvdi» var erstatning for Odds kokeri «Solglimt», som i 1941 hadde blitt oppbragt av tyskerne under fangst i Antarktis og senere senket for å blokkere den franske havnen i Cherbourg. Etter at gjenoppbyggingen av flåten var fullført med leveringen av «Thorshøvdi», fulgte en periode på ti år der norsk hvalfangst nådde sitt toppnivå. Norge sto for bortimot halvparten av fangsten i Antarktis, og 7 000 nordmenn var på fangst på norske og utenlandske fartøy.
«Thorshøvdi» deltok i pelagisk fangst i Sørishavet fra sesongen 1948/49 til og med sesongen 1964/65, bare avbrutt av sesongen 1952/53.
I tillegg var hun på fangst utenfor Peru høsten 1951. I løpet av fem uker ble det fanget med 14 hvalbåter, og resultatet ble 19 665 fat hvalolje.
Avbruddet i sesongen 1952/53 skyldtes at hun lå til reparasjon etter å ha kollidert med det svenske emigrantskipet «Anne Salén» utenfor Pentland Firth natt til 13. august 1952. På vei fra Skottland til Sandefjord i tankfart ble hun truffet midtskips av det svenske fartøyet, som var på vei til USA med 600 passasjerer fra OL i Helsingfors. Det var tett tåke i området, og det brøt ut brann i de sammenfiltrede skipene. Brannene ble slukket og ingen personer ble skadet i sammenstøtet. «Thorshøvdi» var i stand til å gå for egen maskin hjem til Sandefjord. Det var imidlertid for sent å utruste en ekspedisjon til Antarktis da skipet var ferdig reparert, men «Thorshøvdi» ble allikevel sendt sørover til fangstfeltet for å forsyne flåten med bunkersolje og ta med hvalolje hjem.
I 1963 søkte Thor Dahl om eksportlisens for salg av «Thorshøvdi» til Japan. Imidlertid ble den globale hvalkvoten stor nok til at søknaden ble trukket tilbake og kokeriet sendt på fangst i Antarktis i ytterligere to sesonger.

Tekniske detaljer

«Thorshøvdi» ble overlevert fra verftet Burmeister & Wain i København 20. oktober 1948 – ett år forsinket og nesten for sent til å rekke fangstsesongen i Sørishavet. Skipet var bygget over samme lest som «Kosmos III» og «Thorshavet»; det sistnevnte var også kontrollert av Thor Dahl gjennom hvalfangstselskapet Ørnen. Med sine 18 361 brt var hun på størrelse med Kosmos III og over 1000 brt større enn Thorshavet, som senere ble bygget på til samme størrelse som «søsterskipene».

Boreskip

Høsten 1966 ble «Thorshøvdi» solgt til det nyetablerte selskapet Aker Drilling Co. i Akergruppen for 10 millioner kroner og ombygget til boreskip ved Nylands mekaniske verksted. Ferdig ombygget ble hun i 1967 solgt til England og omdøpt «Drillship». Etter ombyggingen var tonnasjen 11 122 brt. I 1969 ble hun solgt eller utleid til Panama Offshore Inc. i Panama og døpt «Star I». Året etter var hun tilbake i England igjen under navnet «Drillship», men ble igjen solgt til Panama og omdøpt «Sonda I». Etter to år ble hun i 1972 omdøpt «J.W. Bates». I september 1985 ble hun hugget opp i Thailand.
Nøtterøveien (Tønsberg)

Navnet

Veien fikk sitt offisielle navn i bystyret 15. juni 1932, med skrivemåten Nøtterø- uten y. Denne skrivemåten benyttes fortsatt i kartene til kommunen, Statens vegvesen og Kartverket. I Sentralt stedsnavnregister er navnet derimot skrevet Nøtterøy-, og godkjent i 1961. Den er også skiltet Nøtterøyveien. Uoffisielt kalles veien Bryggeribakken etter Tønsberg Bryggeri som lå i nr. 1. Bygningene ble senere brukt av Gartnerhallen og GRO Industrier.
Hydrogeninfrastruktur

En hydrogeninfrastruktur består av elementene som muliggjør distribusjon av hydrogen fra produsent til forbruker.
Diplotaxini

Utseende

Små til middelsstore, blanke, gulbrune til svarte oldenborrer. De er ikke påfallende hårete.
De mørkfargede artene kan ha metallglans og overflatisk minne om bladbiller (Chrysomelidae), men de har helt annerledes antenner og føtter.

Levevis

Larvene lever i jorda, der de eter røtter.

Utbredelse

Gruppen er utbredt i Amerika, Asia og Afrika. De fleste er amerikanske.
Texas A&M University

Texas A&M University System (TAMU) er et delstateid, teknisk-naturvitenskapelig universitetssystem med hovedcampus i College Station i delstaten Texas, USA. Det ble grunnlagt i 1876. To år senere, i 1878, kom det til et lærested i Prairie View som er et såkalt historisk svart universitet i USA.
Fra 1876 var læresetdet også et av de seks såkalte Senior Military Colleges, og idag tar 2 200 kadetter militært reserveoffiserskurs ved Texas A&M, kombinert med sivil høyskoleutdanning.
Tarleton State University fra 1899 er det største landbruksvitenskapelige universitet i USA som ikke er et land-grant-universitet.

Studenter og forskning

Ved lærestedene under Texas A&M University System var det til sammen over 100 000 studenter og 192 vitenskapelig ansatte i 2006, og dette året var skolepengene US$ 22 028 for studenter folkeregistrert i USA. Undervisningen gis opp til mastergradsnivå.
Texas A&M Health Science Center (HSC) er en samlet organisering av de medisinske og helsefaglige institusjonene ved de ulike lærestedene under Texas A&M. Sentrene står for fremragende medisinsk forskning og utdanning på høyt internasjonalt nivå.
Texas A&M System har kontorer (Agencies) i alle delstatens 254 fylker (counties), og gir her praktiske forskningsbaserte råd til bønder, næringsdrivende og andre yrkesutøvere i Texas.
ß

ß på datamaskiner

I Unicode kodes ß som U+00DF. Majuskelen ẞ kodes som U+1E9E.
På Windows-systemer kan ß bli skrevet ved å holde inne Alt-tasten og taste 225 på det numeriske tastaturet. På OS X skrives den med Option-tasten+S.
Moskus (artist)

Moskus er en norsk jazzpianotrio bestående av Anja Lauvdal, piano, Fredrik Luhr Dietrichson, kontrabass og Hans Hulbækmo, trommer. Trioen ble dannet mens medlemmene var studenter ved Jazzlinja på NTNU i Trondheim. 
I 2011 vant de Grappas debutanpris, noe som førte til utgivelsen av debuten Salmesykkel på Grappas underlabel Hubro i 2012. Gruppen ble nominert til Spellemannprisen samme år i kategoriene jazz og årets nykommer. I 2014 kom de ut med sitt andre album, Mestertyven, i 2016 albumet Ulv, Ulv som ble nominert til Spellemannprisen 2016 i klassen jazz og i 2018 Mirakler som også ble nominert til Spellemannprisen 2018 i klassen jazz. 
I 2018 gjorde Moskus en gjentolkning av Svein Finnerud Trio sin klassiker "Plastic Sun", gitt ut i 1970. I likhet med originalplaten, ble også Moskus sin tolkning framfør på Henie Onstad Kunstsenter. 
Som aller siste konsert i serien "Jazz på Munch", framførte Moskus Egil Kapstad Choir and Orchestras verk "Syner" sammen med Rohey Taalah (vokal) og østnorsk jazzsenter sitt ensemble Ung Vokal. Verket ble framført i samme sal som det ble framført for over 50 år siden. Dette markerte flyttingen av Munchmuseet fra Tøyen til Lambda.
Søren Kragh-Jacobsen

Priser og utmerkelser

Søren Kragh-Jacobsen har vunnet priser ved en rekke anerkjente internasjonale filmfestivaler. Blant de viktigste kan nevnes: Sølvbjørnen ved Filmfestivalen i Berlin i 1997 for Mifunes siste sang, en Emmy Award for The Island on Bird Street. Han har også vunnet den danske Bodilprisen tre ganger.
Gummi-Tarzan hvor Kragh-Jacobsen hadde regien er tatt opp i Danmarks kulturkanons barnekanon.
Fallacia

Utseende

En middelsstor, avlang, blank, brungul eller lyst rødbrun trebukk. Hode og pronotum er mørkere brunlige. Antennene er tynne og nesten så lange som kroppen. Hodet er forholdsvis stort, rundet. pronotum er avrundet sekskantet, lengre enn bredt. Dekkvingene er jevnbrede, tett og kraftig punkterte, beina er lange og slanke.

Levevis

De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker gjerne blomster.

Utbredelse

Arten lever i Sørøst-Europa og Lilleasia.
Primera División 1964–1965

Primera División  er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen.
Sven Otto Littorin

Bakgrunn og politisk arbeid

Sven Otto Littorin har studert økonomi ved Lunds universitet og har fenriks grad i det svenske artilleriet. Han var riksordförande for Moderat Skolungdom 1984-85, medlem av Sveriges Centrala Värnpliktsråd og Försvarets Personalvårdsnämnd 1986–87, samt politisk rådgiver og stabssjef hos skatteminister Bo Lundgren i det svenske finansdepartementet 1991–93. Han har også hatt en rekke styreverv i ulike selskaper, deriblant i Timbro, en svensk markedsliberal tankesmie.
Sven Otto Littorin var partisekretær for Moderaterna fra 1. januar 2003 og partiets næringslivsrepresentant i den borgerlige valgalliansen Allians för Sverige under valgkampen i 2006. Han var dermed ansvarlig sjef for partiets organisasjon, medarbeidere og økonomi. Etter Riksdagsvalget i Sverige 2006 ble posten overtatt av Per Schlingmann.
6. oktober 2006 ble Littorin minister i regjeringen under statsminister Fredrik Reinfeldt, fra 1. januar 2007 som leder for det nyopprettede Arbeidsmarkedsdepartementet. Som arbeidsmarkedsminister forsvarte Littorin «den svenske modellen» og fagforeningenes viktige rolle mot kritikk fra borgerlige kolleger. Få dager før han gikk av, kom han med et utspill der han krevde umiddelbar kjønnskvotering i svenske selskapsstyrer. Dette stred med partiets offisiell syn, og den nye arbeidsmarkedsministeren Tobias Billström trakk umiddelbart tilbake forslaget.
I juni 2007 avslørte den svenske internettavisa Friktion at den MBA-eksamenen som Littorin hadde fått fra Fairfax University i USA ikke blir ansett som godkjent akademisk eksamen ifølge amerikanske retningslinjer. Littorin fjernet senere denne opplysningen fra sin CV.
Littorin var tidligere gift med økonomen Ann Zetterberg Littorin. Sammen har de tre barn. Han er bosatt i Stockholm.
Skarre-r

Skarre-r er en uttalevariant av fonemet /r/ som er karakteristisk for dialekter på Sør- og Vestlandet. Skarre-r-en blir i fonetikken kalt en stemt dorso-uvular frikativ. Lyden blir laget ved at drøvelen (uvula) vibrerer mot den bakerste delen av tungens ryggside (dorsal). Fonetisk hører lyden til approksimantene. Selv om skarre-r og rulle-r i norsk (og andre vesteuropeiske språk) er allofone fonemer, er det ikke noe som sier at disse to lydene skal ha et slikt forhold til hverandre: Arabisk bruker lyder tilsvarende både norsk rulle-r og skarre-r. 
Skarring kom til Norge på 1800-tallet. I dag er det omtrent en åttendedel av Norges befolkning som skarrer. I 2005 gikk skarregrensa på Sørøstlandet på Songe mellom Risør og Tvedestrand.

Historikk

Skarring er relativt nytt i norsk sammenheng. Mange forskere regner med at lyden dukket opp i byer som Bergen og Kristiansand på 1800-tallet, etter påvirkning fra dansk uttale. Skarringen kom opprinnelig fra Paris, der den oppstod en gang på 1600-tallet. Den spredte seg til tyske byer og siden videre til blant annet København omkring 1780. Skarre-r-en så ut til først å være et særlig storbyfenomen, før den videre spredde seg til landsbygdene og rurale strøk. At den ikke spredde seg til Østlandet, men slo rot på eksempelvis Vestlandet, Danmark og Skåne, kan skyldes at Østlandet ikke hadde noen større byer av internasjonal betydning på tidspunktet.
Skarre-r er på rask frammarsj på Vestlandet, og den tradisjonelle rulle-r er på vikende front. Til rundt 1900 fantes skarre-r på Sørlandet i byene på Sørvestlandet. For personer født rundt 1970 finnes skarre-r nord til Førde. Dette skyldes trolig at skarre-r er lettere å uttale enn en rulle-r. Skarre-r har fått større utbredelse i tysktalende områder (Tyskland, Østerrike og deler av Sveits) og i det nordlige Belgia, mens utbredelsen Nederland har stagnert. Lyden er utbredt over hele Danmark og deler av Sverige, men finnes ikke i Finland og på Island. Arne Torp antydet i 2005 at skarre-r ville bli dominerende i det vestgermanske språkområdet unntatt Storbritannia og Nederland.
Språkforsker Arne Torp mener at skarre-r og retroflekse konsonanter motvirker hverandre, og at det derfor er lite sannsynlig at dialekter med retroflekser (kjennetegnet ved at r «smelter sammen» med lydene n, l, s, d og t) kommer til å ta til seg skarre-r-en.

Stemt dorso-velar frikativ på andre språk

Skarre-r blir offisielt brukt på fransk, tysk, dansk, og hebraisk. Den blir også brukt i dialekter på portugisisk, italiensk, nederlandsk, norsk og svensk. Arabisk har både rulle-r og skarre-r. Skarre-r i arabisk transkriberes ofte som «gh». Arabisk og hebraisk skiller også mellom stemt dorso-uvular frikativ («skarre-r») og ustemt dorso-uvular frikativ; den første transkriberes som henholdsvis «gh» og «r», mens den siste vanligvis transkriberes «kh». Bokstaven g på nederlandsk representerer en stemt velar frikativ, og ligner på en norsk skarre-r. Det er dog verdt å merke seg at det finnes dialekter på nederlandsk der skarre-r brukes istedenfor rulle-r; denne er da et separat fonem fra lyden som skrives «g».
Visual Basic .NET

Hello World i VB.NET

Module HelloWorld
    Sub Main()
        Console.WriteLine("Hello, world!")
    End SubEnd Module
Instruksjonene over skrevet i Notisblokk vil, dersom man bruker en .NET-kompilator produsere en  kjørbar fil ved navn HelloWorld som skriver HelloWorld! på skjermen
Brønnkarse

Dyrking og formering

Brønnkarse vokser best i velgjødslet sandjord, rent rennende vann og sol. Jorden bør være ca. 7 cm dyp og vannet 10 cm dypt for fullt utvokste planter. Tidlig om sommeren såes frø fra såkasser. Småplanter prikles ut med 15 cm mellomrom. Brønnkarse kan formeres ved stiklinger tatt tidlig om våren. Regelmessig beskjæring vil gjøre plantene tettvokste og utsette blomstringen så bladene kan høstes over et lengre tidsrom.

Bruk

Historisk ble brønnkarse utnyttet medisinsk. Den er rik på jern og vitamin C og ble brukt for å forebygge skjørbuk. Brønnkarse brukes i salater eller som garnityr på kjøttretter. Brønnkarsesuppe er nærende og velsmakende både varm og kald. Ifølge tradisjonen skal et avtrekk av unge brønnkarseskudd være bra mot giktsmerter, fordøyelsesproblemer og hoste, men det bør aldri taes over et lengre tidsrom.
Vademecum

Vademecum munnvann ble lansert i Norge i 1897. Under Vademecum-merket finnes, foruten munnvann, også munnspray og munnskyll m/fluor. Vademecum munnvann står for mer enn 85% av total Vademecum-omsetning.
Vademecum munnvann 75ml er listet i alle de 4 dagligvarekjedene i Norge – og har bortimot 100% distribusjon. I apotek er det 25ml som stort sett selges. Dagligvarehandelen står for ca. 90% av all omsetningen.
Vademecum er ikke et av satningsområdene til Sara Lee, og det brukes ikke penger på markedsføring av Vademecum – ingen print, TV, internet etc. Det eneste som har blitt gjort, er en oppdatering av designet – i 2002. På 1950- og 60-tallet var det stadig reklame for Vademecum i norske ukeblader for kvinner. Den gangen var det gjerne «den litt ensomme kvinnen som fikk et bedre liv med flere venner når hun benyttet noen dråper Vademecum i et glass med vann».
Navnet Vademecum kommer av latin vade mecum, «gå med meg».
Ernst Toller

Bakgrunn

Ernst Toller var yngste sønn av korngrossisten Mendel Toller og hans hustru Ida, født Cohn. Ida drev kolonialvarehandelen i familiens besittelse. Familien tilhørte den relativt velhavende borgerlig-jødiske kretser i Samotschin, men led også under tidens antisemittisme. Dette foranlediget faren til å endre sitt fornavn til Max.

Politiker og forfatter

Ernst Toller var tidvis ordførende for Tysklands uavhengige sosialdemokratiske parti i Bayern og en forkjemper for den kortlivede bayerske rådsrepublikk. Etter at republikken var blitt slått ned i mai 1919, ble Toller dømt til å av avtjene fem års straff på festning og han unngikk dermed dødsdom. Allerede i fengselstiden og også senere kom han med sine dramaer til å bli en av de mest tonegivende representanter for den litterære ekspresjonismen i Weimarrepublikken.   
Han emigrerte i 1932 først til Sveits. Etter den nazistiske maktovertagelse i Tyskland i 1933 ble han fratatt, på grunn av sitt jødiske opphav og sin politiske oppfatning, sitt tyske statsborgerskap. Hans bøker stod på den listen nazistene opprettet i 1933 over de bøker som ble brent fordi de ble ansett å være utyske. Ernst Toller oppholdt seg i flere forskjellige land, men kom i 1937 til USA. Som pasifist og politisk moralist ble han stadig mer resignert overfor fascismens fremganger. Han hadde allerede på 1920-tallet advart mot dette. Hans depresjoner ble stadig dypere og han begikk selvmord i 1939, 45 år gammel. 
Til Tollers mest kjente verk regnes skuspillene Masse Mensch og Hinkemann, liksom den selvbiografiske fortelling Eine Jugend in Deutschland. Han var også lyriker, der fremst diktsyklusen Das Schwalbenbuch pleier å nevnes.
Hans sterkt ekspressionistiske stykke, Hoppla, wir leben!, behandler opprøret i Bayern i 1919. Dramaet hadde premiere i Berlin i 1927 i Erwin Piscators regi.
Gilberto Martínez

Kilder

Martínez på national-football-teams.com
Siegwart Petersen

Liv

Siegwart Petersen var sønn av Johan Fredrik Petersen (1798–1836), som først var offiser ved Norske Jægerkorps, og siden lærer i Stavanger og i Trondheim. Han var elev ved Trondheim katedralskole og ble student i 1846. Deretter studerte han filologi ved universitetet i Christiania. I løpet av studietiden arbeidet han også som lærer i Tromsø (fra 1847 til 1848). En tid var han til og med konstituert som fogd i Tromsø, fordi det ikke kunne oppdrives noen jurist. Fra 1849 til 1854 arbeidet han ved Nissens pikeskole og Nissens latin- og realskole i Christiania. I 1853 tok han filoogisk embetseksamen.
Fra 1854 var han lærer i historie og geografi ved Krigsskolen, og ble samme år også ansatt som assistent ved Riksarkivet. I 1859 ble han avsatt fra denne siste stillingen fordi han hadde offentliggjort statsråd Colletts rapporter i Morgenbladet («Statsraad Colletts Rapporter til Carl Johan»). I løpet av tiden i Riksarkivet foretok han reiser til Stockholm, Uppsala og København for å gjøre studier i arkivene der.
Petersen fratrådte stillingen ved Krigsskolen i 1860 og ble året etter ansatt som redaktør for den offisielle Rigstidenden og Christiania Intelligenssedler. Fra 1863 arbeidet han igjen ved Nissens skole, før han i 1865 ble ansatt som adjunkt ved Kristiania katedralskole. Her rykket han i 1876 opp til overlærer, og beholdt denne stillingen til sin død.
Petersen var i mange år kasserer og sekretær for Det norske Oldskriftsselskab og Foreningen til norske fortidsminnesmerkers bevaring. Fra 1858 var han med i bestyrelsen av det norske teatret i Kristiania. Han utga en Norges Historie til bruk i skolen som utkom i mange utgaver, og ble videreført av Gustav Storm etter Petersens død. Han skrev også lærerbøker i verdenshistorie og geografi.
Pongsan

Administrativ inndeling

Fylket er delt inn i en ŭp (småby), en rodongjagu (arbeiderdistrikt) og 18 ri (landsby).